Business Stories | Budapest Business Club
Mi volt a program 2018. február 13-án 17:20-tól 18:50-ig a Corvinus C épületének V-VI. előadójában? Ha nem voltál ott, akkor bánhatod, mert lemaradtál egy újabb színvonalas Budapest Business Club szervezésében megtartott előadásról. A tavaszi félév nyitásaként Szórád Gábor tartott másfél órás előadást a NetPincér tapasztalatairól a magyar és a nemzetközi e-kereskedelemben. A NetPincér 18 éves történetére visszatekintve izgalmas pontokat találunk. 1999-ben a kétalapító, Perger Péterés Csontos Zoltán corvinusos hallgatókként kollégiumokból próbálták megújítani a pizzarendelés folyamatát. felvásárlásáról, amit 2016 végén a Delvery Heroval való összeolvadás követett. 2017 júniusában IPO szerinti 5 milliárd euró feletti értékeléssel lépett a csoport részeként a frankfurti tőzsdére a NetPincér. Jelenleg ez 6 milliárd eurónál jár, amely viszonyításképp kétharmada a MOL-énak, pedig csak szoftverek és emberek teszik ki főként, nagy eszközállományról nem beszélhetünk az ételrendeléssel foglalkozó cégnél. A tavalyi év egy alapjaiban teljesen megújult applikációt eredményezett, amely a felhasználó élményekre fókuszál. A rajzolt karakterek, a kedvenc és kevésbé kedvelt megjelölés, valamint az ételérzékenység szűrő is mind e célt szolgálják. A NetPincér olyan neves vállalatokkal áll szoros kapcsolatban, mint a Coca Cola és a Google. Exponenciális vállalat lévén az első négy évben ugyanolyan ütemben A következő mérföldkő 2014-ben az akkor másfél éves Foodpanda döntése a NetPincér növekedett a technológiai adottság, mint egy lineáris szervezet esetén, azonban az 5-6. év körül a trend szétvált, és nagyütemű növekedés vette kezdetét. Az új sebesség nagyobb méretet eredményezett, emiatt újra kellett gondolni az üzletet. Új irodába költözött a vállalat, amely a Corvinus C épületénkek aljában található, közel a Közgázhoz, mint a kezdetekkor. A marketing iránt érdeklődőknek hasznos percek következtek, ugyanis Szórád Gábor ismertette a NetPincér marketing mixét. A hasznos tanácsok közt szerepelt...
Név: Dombi – a művésznevet nem ő találta ki, de állandósult, mert kétségtelenül tinta- és időtakarékosabb. Tett: másodpercek töredéke alatt megtöltötte a C V-VI-os, 210 fős előadót, és bearanyozta azt a szerdai napot (2017. 04. 05.), ami ugyanolyan monotonnak és kilátástalannak indult, mint úgy általában a hétköznapok. Dombi 2005 óta tevékenykedik a humorbusinessben, ami az egyik legizgalmasabb meghatározható műfaj, hiszen a határai és szabályai nehezen definiálhatóak. Mint szinte minden érdemleges siker, a híres humorista karrierpályájának kezdete is a kávéhoz, konkrétan a Godot Kávéházhoz köthető, ahol először fellépett, mert akkoriban egyre nagyobb népszerűségnek örvendtek a one-man showk. A Dumaszínház szerves tagjaként kollégáival intézményesítették, és megszerették a hazai közönséggel a stand up comedy kötetlen műfaját, és elérték, hogy a követői tábor folyamatosan gyarapodjon. A humor összetevői: hitelesség, aktualitás, elrugaszkodás a normalitástól, egy csipet önirónia. A vicc az improvizáció, a rögtönzés és a véletlenek kombinációja. A humort nem árnyékolhatja be politikai korrektség és öncenzúra, mert akkor elveszhet az a minőségi és őszinte tartalom, ami pillanatok alatt kizökkent a komfortzónából és elrepít valahova, ahol nincs jó és rossz, csak valami szerethetően abszurd, groteszk átmenet. Egy jó humorista nem viccesebb, mint az „átlagemberek”, hanem észreveszi a sorok között lapuló részleteket, amiket kiemelve, a realitás komolyságát befedi egy cukormázzal, ami éppen annyira édes és meseszerű, hogy fülig érő mosolyra húzódjon tőle a szád. Az előadás keretein belül megtudhattuk a self-branding legfontosabb szabályait, miszerint meg kell találni az egyensúlyt a kevés és a túl sok között, és annak ellenére, hogy mi magunk válunk produktummá, figyelnünk kell arra, hogy ne tárgyiasítsuk magunkat. Kicsi a Dombi, de a mesterien használt szófordulatai, a képessége arra, hogy a tömeg egy...
2017. március 29-e, Corvinus egyetem C épület, Budapest Business Club diákszervezet, és egy élményelőadás „Dabasról a világpiacig – a Wellis story” címmel, ami egyszerre volt releváns az aktuális üzleti téma miatt, és szórakoztató. Többek között azokra a kérdésekre kaptunk választ, hogy honnan indult a sikertörténet, hova tart, milyen alappillérekre támaszkodva érik el a folyamatos gyarapodást, illetve, hogy milyen célok és elhatározások mentén halad a cég. A Wellis egy családi vállalkozásból indult, és a határokat nem ismerő ambícióknak, stratégiai precizitásnak és letisztult céloknak köszönhetően Európa vezető jakuzzi-gyártójává nőtte ki magát. Az egyik kulcsmozzanat, hogy egy közel 10 000 fős településen, Dabason született meg az elképzelés, és annak ellenére, hogy azóta, Európa 32 országában vannak jelen a Wellis luxuscikkei, a lojalitás a „szülővároshoz” megmaradt, és a termelési folyamatok 100%-a Dabason történik. A három fő motor a nemzetközi jelenlét, az innováció és olyan bizalmi légkör, közösség megteremtése, amely az alkalmazottakat arra inspirálja, hogy kihozva magukból a maximumot hozzájáruljanak a vállalat további expanziójához. Minden, ami nemzetközi: olyan prémium minőségű jakuzzikat gyártanak, amik kényelmükkel és eleganciájukkal hidat emelnek a földi materiális értékek és az égi eufóriák, örömök közé. A medencék Dabasról mennek „vakációra” európai hotelekbe, szállodákba, napoznak a világhírű sztárok teraszain, mert elhanyagolhatatlan, hogy a cég külföld felé nyisson, mivel ott jóval nagyobb a kereslet. Minden, ami innováció: egyedülálló, extravagáns termékek (pl.: swimspa modellek), intelligens WC-k, öt fekvőhelyes jakuzzi tablet-tartóval, szaunák, gőzkabinok… Feltérképezik a vásárlók állandóan változó igényeit, élénk fantáziavilágát, és a csúcstechnológiával megalkotják. Minden, ami csapatépítés: majálisok szervezése, céges rendezvények lebonyolítása, a dolgozók szellemi gyarapodásának támogatása tréningekkel, nyelvoktatással, kompetenciák fejlesztésével. Szimultán építik a nagyvállalati arculatot, nívót, és teremtik meg a családias légkört, növelve...